ועדת הכנסת, כנסת 23, פרוטוקול מספר 33, 2020-07-06 16:30

איתן גינזבורג: אני מתכבד לפתוח את ישיבת ועדת הכנסת בנושא בקשת הממשלה להקדמת הדיון בהצעת חוק לתיקון ולקיום תוקפן של תקנות שעת חירום (נגיף הקורונה החדש – הגבלת פעילות), תיקון החוק בכל הקריאות.

קריאה: בכל הקריאות?

איתן גינזבורג: כן.

איתן גינזבורג: מה שקרה הוא שחוק לתיקון ולקיום תוקפן של תקנות שעת חירום (נגיף הקורונה החדש – הגבלת פעילות), שבעצם קובע את כל הסיפור של הגבלת פעילות במרחב הציבורי ובמרחב הפרטי, עבר בכנסת.

איתן גינזבורג: וועדת הקורונה שדנה בחוק קבעה שכל צו שיוצא על ידי שר, ייכנס לתוקף רק לאחר אישור ועדת הקורונה.

איתן גינזבורג: הנושא הזה מאוד מאוד מגביל את הממשלה.

אלעזר שטרן: למה?

איתן גינזבורג: מכיוון שבתקופה הזאת, כשהיא נדרשת לגמישות פעולה בתקופה שיש החמרה בתחלואה ובמידת ההדבקות – למשל, מה שקרה ביום חמישי, קיבלה הממשלה החלטה לצורך צמצום פעילות במקומות מסוימים וחתמו על הצו הזה, עד שוועדת הקורונה לא התכנסה ארבעה ימים אחרי כדי לאשר את הצו, הצו לא יכול להיכנס לתוקף.

בועז טופורובסקי: אז בואו נסגור את הכנסת.

בועז טופורובסקי: אנחנו רק מפריעים.

איתן גינזבורג: שנייה, אני אומר את הדברים שלי.

איתן גינזבורג: אני לא מנעתי מאף אחד לדבר בוועדה הזאת וכל אחד יקבל את המקום שלו לדבר.

איתן גינזבורג: ועד שוועדת הקורונה לא דנה אתמול והחליטה שהצו ייכנס לתוקף היום בבוקר, למעשה אי אפשר היה לממש את הסיפור הזה ואיבדנו ארבעה ימים שבהם אי אפשר להגביל את הפעילות ולמנוע את ההדבקות כשאנחנו רואים מה קורה בחוץ.

איתן גינזבורג: כולם ערים לזה, כולם רואים מה קורה.

אלעזר שטרן: לא, לא כולם.

איתן גינזבורג: אוקיי.

איתן גינזבורג: לא כולם.

איתן גינזבורג: אבל חלקנו רואים מה קורה וגם שומעים ורואים את המספרים.

איתן גינזבורג: אני ראיתי את הכותרות שמדברות על ביטול הכנסת ושמעתי את הקולות האלה, והאמת היא שזה לא ככה כי ברוב חוקי הכנסת קבוע שאחרי שהכנסת קבעה את המסגרת החוקית לפעול, נותנים לשר הרלוונטי להוציא תקנות, להוציא צווים.

חמד עמאר: אבל רוב התקנות שמוציא - - - חוזרות לכנסת לכאן כדי שהוועדות יאשרו אותן - - -

איתן גינזבורג: לא, לא.

איתן גינזבורג: ממש לא.

איתן גינזבורג: לא, לא, לא.

חמד עמאר: היועצת המשפטית יכולה לאשר - - -

איתן גינזבורג: חמד, לא, לא.

איתן גינזבורג: שנייה, חמד - - -

חמד עמאר: - - -

איתן גינזבורג: חמד, אתה רוצה לקבל רשות דיבור?

איתן גינזבורג: תיכף תקבל.

חמד עמאר: אני כאן 11 שנה בכנסת.

חמד עמאר: אני אישרתי הרבה תקנות - - -

איתן גינזבורג: אבל זה שאתה 11 שנה בכנסת, זה לא אומר שאתה צריך להפריע לי.

חמד עמאר: ותמיד השרים הם שלא מביאים את התקנות - - -

איתן גינזבורג: זה שאתה 11 שנה בכנסת, זה לא אומר שאתה צריך להפריע לי.

חמד עמאר: אני טועה, היועצת המשפטית לכנסת?

איתן גינזבורג: לא, לא.

איתן גינזבורג: אני מבקש לא לענות לו.

איתן גינזבורג: חמד, תן לי רגע - - - את הדברים.

איתן גינזבורג: אתה תקבל את הזמן שלך לדבר.

איתן גינזבורג: לא כל צו מגיע לאישור ועדות הכנסת.

איתן גינזבורג: יש צווים שכן, יש צווים שלא.

איתן גינזבורג: למשל, חוקי המכס לא מגיעים ושר האוצר יכול לחתום על כל צו מכס מתי שהוא רוצה לפה ולפה בלי אישור של שום ועדה.

איתן גינזבורג: - - - ישבנו בוועדה עם יושב-ראש הכנסת, היה שם מאיר כהן, היה שר הרווחה, הייתה שם איילת שקד שרת המשפטים, היה שם גם מנכ"ל משרד הקליטה עודד פורר, ושלושתם – המנכ"ל לא, אבל עם השרה שלו, שלושתם חתמו על אין ספור צווים בלי אישור הוועדות, כי זה המקום שלהם לממש את החוק; מממשים חוק על ידי חקיקת משנה.

איתן גינזבורג: חקיקת משנה לא בהכרח הכנסת מחוקקת אלא השרים עצמם.

איתן גינזבורג: ופה אנחנו אוצרים שדווקא בתקופה כזאת שהיא תקופה כל כך קשה, צריכים לאפשר לממשלה לפעול ביתר גמישות.

איתן גינזבורג: זה לא אומר עדיין שאחרי שהצו נחתם על ידי השר ומתחיל להתממש שהכנסת היא לא רלוונטית.

איתן גינזבורג: קבוע בחוק שמתכוונים להביא היום, ואגב, הוא חוק של סעיף אחד, שכל צו שנחתם יכול להתבטל תוך שעה, תוך דקה, תוך שבוע, מהרגע שנחתם על ידי ועדת הכנסת.

בועז טופורובסקי: - - -

איתן גינזבורג: כן, זה כתוב בחוק.

איתן גינזבורג: אל תעשה לי ככה.

איתן גינזבורג: אל תתייחס לכותרות.

איתן גינזבורג: תתייחס לחוק.

בועז טופורובסקי: לא כותרות.

בועז טופורובסקי: תתייחס לחוק - - -

איתן גינזבורג: והוועדה עצמה, ועדת הכנסת, יכולה לבטל או לדון או לשנות כל צו.

איתן גינזבורג: אבל עד שהוועדה מתכנסת, וזה לפעמים יכול לקחת כמה ימים קריטיים ודווקא בתקופה של תחלואה כזאת, צריך לאפשר גמישות לממשלה שהיא בסוף הזרוע המבצעת של הממשלה, היא הרשות המבצעת.

איתן גינזבורג: אנחנו הרשות המחוקקת.

בועז טופורובסקי: זה לא מזכיר לך שיעורי היסטוריה?

איתן גינזבורג: זה חשוב מאוד, אני אגיד לך למה, בועז.

בועז טופורובסקי: למדנו את זה בהיסטוריה.

איתן גינזבורג: היו כל מיני אמירות שונות על קץ הדמוקרטיה - -

בועז טופורובסקי: ברור.

איתן גינזבורג: שיש - - - על הכנסת.

איתן גינזבורג: היום אצל יושב-ראש הכנסת אמר את זה מאיר כהן בעצמו.

איתן גינזבורג: הוא פשוט לא הבין במה מדובר.

איתן גינזבורג: ופתאום אחרי שהסברנו לו על מה מדובר, אז הוא פתאום אמר, מאה אחוז, אנחנו מאשרים את זה.

בועז טופורובסקי: ממש לא.

איתן גינזבורג: אוקיי.

איתן גינזבורג: אתה יכול להגיד לא.

איתן גינזבורג: אני הייתי בתוך הוועדה.

בועז טופורובסקי: - - - אם מאיר כהן היה מבקש ממני להצביע בעד, אני הייתי בבעיה.

בועז טופורובסקי: לא רק זה.

בועז טופורובסקי: הוא ידע שאני מצביע נגד.

איתן גינזבורג: אני יודע מה היה בתוך הדיון.

איתן גינזבורג: אני לא יודע מה אמרו לך אחר כך.

איתן גינזבורג: אבל אפשר גם להצביע נגד, זה בסדר.

איתן גינזבורג: אני רק מנסה להסביר מה החשיבות של הדבר הזה דווקא בתקופה הזאת.

בועז טופורובסקי: חשיבות - - -

איתן גינזבורג: כל הדבר הזה בכל מקרה תקף לחודש הקרוב מכיוון שעד בעוד חודש, מקווים שפחות, אנחנו נגמור את חוק מסגרת הקורונה, חוק הסמכויות, ואז שם כל החוקים של קורונה יוכלו להיות מעוגנים בתוך החוק.

איתן גינזבורג: זהו.

איתן גינזבורג: עד כאן.

איתן גינזבורג: ולכן זו בקשת הממשלה.

בועז טופורובסקי: מישהו מסביר מה זה, על מה מדובר?

איתן גינזבורג: הרגע הסברתי.

בועז טופורובסקי: אה, רק אתה מסביר?

בועז טופורובסקי: אוקיי.

איתן גינזבורג: לא, אבל אנחנו נעלה נציג ממשלה.

חמד עמאר: אנחנו יכולים הסבר מהיועצת המשפטית על החוק שמגיע היום שאנחנו ניתן לו פטור בעצם?

בועז טופורובסקי: בכל הקריאות.

חמד עמאר: זה משהו דרמטי, שבאותו יום רוצים להביא אותו לקריאה ראשונה, קריאה שנייה, קריאה שלישית, - -

בועז טופורובסקי: וקיבלנו רק לפני שעה.

חמד עמאר: - - ובעצם שיהיה חוק במדינת ישראל, שאנחנו צריכים לתת לו את האישור הזה.

חמד עמאר: אנחנו רוצים לקבל הסבר מהיועצת המשפטית לנושא.

חמד עמאר: אני מבקש מהיועצת המשפטית, אם היא יכולה לתת לנו הסבר - - -

בועז טופורובסקי: או שיעבירו אותו ואחר כך יסבירו לנו מה זה.

איתן גינזבורג: מה שנעשה זה דבר כזה - - -

חמד עמאר: אז יש מישהו של הממשלה כאן שיכול?

חמד עמאר: - - -

איתן גינזבורג: כן, כן, כן, חמד.

איתן גינזבורג: מי מתפעל את הזום?

קריאה: אני נציגת משרד הבריאות.

איתן גינזבורג: אה, את פה.

איתן גינזבורג: יפה, יפה, יפה.

איתן גינזבורג: עו"ד טל וינר שילה, ברוכה הבאה לוועדה, מהלשכה המשפטית של משרד הבריאות.

איתן גינזבורג: בבקשה, גברתי.

טל וינר שילה: בעצם מטרת התיקון זה להחליף את סעיף 2 שכרגע מסמיך, כמו שהסביר היושב-ראש, את הממשלה לתקן תקנות באישור מראש של ועדה של הכנסת.

טל וינר שילה: התיקון בעצם יחליף את ברירת המחדל, שבעצם האישור יתקבל בדיעבד כדי לאפשר תיקונים שצריכים לעשות באופן מידי כמו שראינו שקרה השבוע.

איתן גינזבורג: תיקון או ביטול.

טל וינר שילה: תיקון או ביטול.

איתן גינזבורג: צריך להדגיש את זה.

טל וינר שילה: נכון.

טל וינר שילה: בעצם למנוע את התפשטות הנגיף בצורה יעילה ומהירה.

טל וינר שילה: זה בעצם הנושא.

טל וינר שילה: הסעיף מפרט את זה טיפה יותר, הוא - - - עוד כל מיני סמכויות; לתקן הגבלות על מקומות ספציפיים, כמו שהייה בגינות שעשועים, מתקני ספורט פתוחים וכדומה.

טל וינר שילה: אבל המטרה העיקרית היא לאפשר הגבלה מיידית כדי למנוע הדבקה שאנחנו רואים אותה -- -

חמד עמאר: אני קראתי את הצעת החוק.

חמד עמאר: כל המקומות שהזכרתם, האם נעשתה עבודה מקצועית, כמה נדבקו בחדרי כושר לדוגמה?

חמד עמאר: כמה נדבקו במסעדות?

חמד עמאר: כמה נדבקו באולמי שעשועים ומשחקיות?

חמד עמאר: האם נעשתה עבודה מקצועית?

חמד עמאר: אנחנו כאן כוועדה יכולים לקבל ממישהו ממשרד הבריאות – שנעשתה עבודה מקצועית ובחדרי כושר נדבקו 50 איש ולכן אנחנו מגבילים בחדרי כושר ואנחנו לא רוצים לתת את חדרי הכושר.

חמד עמאר: באולמות חתונה נדבקו 200 חולים, - -

בועז טופורובסקי: יש 80 חולים במצב קשה.

חמד עמאר: - - ולכן אנחנו נתמוך בזה.

חמד עמאר: אבל כל עוד לא נעשתה עבודה מקצועית, ואף אחד לא יכול להגיד לנו כמה נדבקו בחדרי כושר, כמה נדבקו במסעדות, כמה נדבקו על החופים – בכל מקום שאתם מזכירים צריכה להיות עבודה מקצועית.

חמד עמאר: אנחנו כאן בכנסת, כמחוקק, תפקידנו לשמור על הציבור, לשמור על מדינת ישראל, לשמור על האזרחים.

חמד עמאר: קואליציה ואופוזיציה אותו דבר.

חמד עמאר: הדבר שמעניין אותנו זה האזרח.

חמד עמאר: ואם האזרח ייפגע מזה שאני סוגר לו את המסעדה שלו, האם נעשתה עבודה מקצועית?

חמד עמאר: 200 אנשים נדבקו במסעדות, האם אתם מתייחסים בצו שלכם למסעדה של 700 מ"ר כמו למסעדה של 20 מ"ר?

חמד עמאר: הרי אתם לא מזכירים את הגודל של המסעדה.

חמד עמאר: אני לא יכול להכניס במסעדה של 30 מ"ר, 50 מ"ר או 100 מ"ר, כמו שאני יכול להכניס במסעדה של 700מ"ר.

חמד עמאר: האם אתם מתייחסים בצו שלכם לזה?

חמד עמאר: לא.

חמד עמאר: אני יודע שלא.

טל וינר שילה: לא.

טל וינר שילה: זה גם צו לא כתוב.

טל וינר שילה: זה צווים שניתנים בהתאם - - -

חמד עמאר: אז אתם לא מתייחסים לזה.

חמד עמאר: לא נעשתה עבודה מקצועית בכל הנושא של הקורונה.

חמד עמאר: אנחנו סוגרים את המשק, נותנים לאנשים להיכנס למצב כלכלי הכי קשה, אנחנו פוגשים את האנשים, אנשים בוכים לנו.

חמד עמאר: אנחנו כאן יושבים, אנחנו מקבלים את המשכורות שלנו כחברי כנסת, את כיועצת משפטית מקבלת את המשכורת שלך, אבל יש אנשים שכל החיים שלהם נהרסים, ואנחנו כאן לא רוצים להרוס חיים של אף אחד.

חמד עמאר: אנחנו רוצים לעזור לאנשים.

חמד עמאר: אנחנו לא רוצים שהמחלה תתפשט, אבל באמת, תנו לנו עבודה מקצועית כאן, שאם אנחנו מצביעים אז עם לב שלם.

חמד עמאר: כשאני סוגר למישהו את המסעדה, מישהו שהלך ולקח הלוואה ובנה מסעדה, והוא צריך לשלם ארנונה וצריך לשלם חשמל, על השלט שלו הוא משלם ארנונה - -

איתן גינזבורג: לא ארנונה.

איתן גינזבורג: אגרת שילוט.

חמד עמאר: - - להיות עם לב שלם, שאני לא קטעתי לו את הפרנסה שלו על ככה שאף אחד לא עשה עבודה מקצועית.

איתן גינזבורג: תודה, חבר הכנסת עמאר.

איתן גינזבורג: בועז טופורובסקי, בבקשה.

בועז טופורובסקי: אני מזכיר לכם שאני ישבתי כאן, ואנחנו יושבים בכמה ישיבות של כמה חוקים, ואמרתי לכם, חבר'ה, בשיעורי היסטוריה אנחנו לומדים על איך נגמרות דמוקרטיות.

בועז טופורובסקי: וזה לא החלטה אחת שאומרת, בוא נשים סוף לדמוקרטיה.

בועז טופורובסקי: זה החלטה אחרי החלטה, סיבה אחר סיבה שהיא תמיד סיבה מוצדקת למקרה ספציפי, תמיד זה סביב איזשהו מצב חירום.

בועז טופורובסקי: וככה הרוב כל פעם אומר, אוקיי, הפעם זה חשוב, אז בוא נוותר על עוד סמכות, על עוד יכולת של העם להחליט, על עוד זכויות, על עוד חופש פרט, על עוד משהו.

בועז טופורובסקי: וככה פתאום אנחנו נקום יום אחד ונגלה שאין לנו דמוקרטיה.

בועז טופורובסקי: אומרים, הינה, עכשיו זה רק לחודש.

בועז טופורובסקי: מי יודע מה יקרה בחודש הזה?

בועז טופורובסקי: ואם במסגרת הצווים האלה אני לא יכול להגיע - - -

איתן גינזבורג: מה רק לחודש?

איתן גינזבורג: לא הבנתי מה רק לחודש.

בועז טופורובסקי: תיקון החקיקה הזה.

איתן גינזבורג: שמה הוא אומר?

איתן גינזבורג: לא הבנתי מה החוק אומר.

בועז טופורובסקי: אתה הסברת מה הוא אומר.

איתן גינזבורג: כן, אבל תסביר.

איתן גינזבורג: הסוף של הדמוקרטיה לא עולה בקנה אחד עם מה שאני הסברתי.

בועז טופורובסקי: אתם מבקשים להקדים דיון בהצעת חוק לתיקון תוקפן של תקנות שעת חירום, הגבלת פעילות, זה הנושא שלהם בכל הקריאות.

איתן גינזבורג: זה חוק שכבר חוקק.

בועז טופורובסקי: הדבר הזה - - -

איתן גינזבורג: זה חוק שכבר קיים, בועז.

בועז טופורובסקי: אבל הוא קיים וכל פעם צריך את אישור הכנסת.

בועז טופורובסקי: לא משנה שהוא קיים.

בועז טופורובסקי: הוא חוק רע.

בועז טופורובסקי: אבל עכשיו לא מספיק שהוא חוק רע והוא קיים, אתם רוצים להפוך את הסדר.

בועז טופורובסקי: אתם אומרים, הממשלה תחליט, אחרי זה הכנסת תדבר על זה.

בועז טופורובסקי: אם היא תסכים או לא, זה כבר משהו אחר.

בועז טופורובסקי: אם ההוראות ימנעו מהם להגיע לכנסת, זה כבר משהו אחר.

איתן גינזבורג: אין דבר כזה.

בועז טופורובסקי: אני אומר, זה עוד תהליך הרסני לדמוקרטיה.

בועז טופורובסקי: לא קיבלנו כאן פעם אחת הצעת חוק אחת שבאה להיטיב עם האזרחים, שאומרת, בואו ניתן להם כסף ואת זה ביקשו להקדים בכל הקריאות.

בועז טופורובסקי: זה לא קרה אף פעם.

בועז טופורובסקי: לעומת זה, עכשיו לפני שעה אנחנו מקבלים חוק שאומרים לנו להקדים אותו בכל הקריאות, שרוצים לחוקק אותו כמה שיותר מהר, כדי שכבר היום ראש הממשלה יוכל לתת הוראות, וההוראות האלה יהיו חייבות להיות מבוצעות, בין אם זה על ידי המשטרה, הצבא או השב"כ.

בועז טופורובסקי: ורק אחר כך, אם זה לא יהיה יאה לנו, אולי נואיל בטובנו להתכנס ולשנות דברים ואם ייתנו לנו להתכנס.

בועז טופורובסקי: זה בדיוק האסון.

בועז טופורובסקי: זו בדיוק הבעיה שעליה אנחנו מדברים.

בועז טופורובסקי: כשאנחנו היינו כאן בדיון על איכון השב"כ, אתם הסברתם, גם אתה, אדוני היושב-ראש, גם היועצים המשפטיים, אמרתם, אנחנו צריכים את המעקב של השב"כ כדי שלא נעשה דברים פוגעניים יותר באזרחים, כדי שלא נגביל את הפעילות שלהם, כדי שלא נסגור להם את העסקים, כדי שלא נגיע לסדר, כדי שלא נצטרך לעקוב אחריהם, כי באיכון הזה של השב"כ נדע בדיוק מי היה ונסגור את כל הפינות.

בועז טופורובסקי: אבל הינה, עבר איכון השב"כ, איום ונורא ובניגוד לדעת השב"כ, והינה באה הקליפה הבאה בהרס הדמוקרטיה, ואתם אומרים, ראש הממשלה ישב ויגיד, בוא נסגור את כל המסעדות בתל אביב – בום, צריך לסגור את כל המסעדות בתל אביב; אולי מפגינים בהבימה, בוא נסגור את כל הכניסות לתל אביב – הוא לא יגיד, לא מפגינים, אבל אי אפשר יהיה להגיע להפגנה; בוא נסגור את ירושלים ואז גם אין כנסת.

בועז טופורובסקי: אז בוא נוציא את הכנסת הזאת לחל"ת, בוא נוציא את הדמוקרטיה הישראלית לחל"ת.

בועז טופורובסקי: אתם, חברי הקואליציה – אני יודע, יש כאן חברי כנסת ותיקים יותר וחלק חברי כנסת ותיקים פחות, כל הדברים האלה לא משנים.

בועז טופורובסקי: האחריות על הדמוקרטיה היא על הידיים שלנו ושלכם.

בועז טופורובסקי: על הידיים שלנו, עובדתית, אתם קיבלתם לפני שעה דרישה להצביע בעד חוק שאף אחד מכם כנראה לא קרא.

בועז טופורובסקי: אבל גם אם קראתם, אתם מבינים שזה חוק שפוגע בדמוקרטיה ושמחליף סדרי שלטון.

בועז טופורובסקי: במקום שהכנסת תחוקק והרשות המבצעת תבצע, - -

איתן גינזבורג: זה לא נכון.

איתן גינזבורג: אתה פשוט מטעה את הציבור.

בועז טופורובסקי: - - הרשות המבצעת קובעת - - -

איתן גינזבורג: זה פשוט לא נכון.

איתן גינזבורג: אתה פשוט מטעה את הציבור.

בועז טופורובסקי: זה מה שזה אומר.

בועז טופורובסקי: היא קובעת, היא מחוקקת, - -

איתן גינזבורג: אבל זה פשוט לא נכון, מכיוון שרוב החוקים במדינת ישראל - -

בועז טופורובסקי: - - ואם הכנסת תתכנס אחר כך, היא תוכל לשנות את זה.

איתן גינזבורג: - - קובעים היום, יש פה עוזרת של שר לשעבר שאתם יודעים, גם בעצמכם אתם יודעים, ששרים חותמים על אין ספור צווים בלי אישור הכנסת.

איתן גינזבורג: אין ספור צווים.

חמד עמאר: אני לא מכיר צווים פוגעניים כאלה, שמדבילים את אזרחי המדינה בלי שיהיה אישור של הכנסת.

חמד עמאר: אני לא מכיר דבר כזה.

בועז טופורובסקי: נכון.

בועז טופורובסקי: ראש הממשלה כאן יקבל סמכות לסגור את המשק בהחלטתו הבלעדית.

איתן גינזבורג: ואני מזכיר לכם שהכנסת כן דנה בצווים האלה.

בועז טופורובסקי: הוא יגיד, שלום, המשק סגור.

בועז טופורובסקי: ועכשיו אנחנו נתנו לו את הסמכות.

איתן גינזבורג: זה גם לא נכון.

בועז טופורובסקי: עוד פעם, זה מה שקורה במשטרים האפלים ביותר, שהפכו דמוקרטיות למשטרים האפלים ביותר.

קטי קטרין שטרית: מה אתה מצפה שהוא יגיד, איתן?

קטי קטרין שטרית: - - -

קטי קטרין שטרית: עד עכשיו הכנסת הזאת לא מנעה - - -

חמד עמאר: - - - את כל הנתונים.

חמד עמאר: תגיד לנו כמה נדבקו בחדרי כושר, כמה נדבקו בכל מקום ומקום, ואז תביאו את החוק הזה.

בועז טופורובסקי: יש לכם בקואליציה רוב דורסני.

בועז טופורובסקי: יש לכם בקואליציה רוב להעביר כאן מה שאתם רוצים.

בועז טופורובסקי: ועובדה שאת סעיף 98 הפעלתם יותר פעמים משהפעילו עשר שנים אחורה כשלא היה יאה לכם.

בועז טופורובסקי: יש לכם את הרוב.

בועז טופורובסקי: אף אחד לא מונע מהממשלה הזאת לעשות שום דבר.

בועז טופורובסקי: ולא רק זה, כשיש דברים שהם נכונים, גם האופוזיציה תומכת כי אנחנו מבינים שזה מצב חירום.

בועז טופורובסקי: אבל אתם מביאים לכאן חקיקות דורסניות על זכויות אזרח, אבל אני לא רואה חקיקות דורסניות על זה שמביאים כסף לאזרחים, מצילים את העצמאים ואת השכירים.

אופיר כץ: אתה מוזמן לוועדת הכספים לראות איך זה קורה.

קטי קטרין שטרית: בועז, אנחנו מזמינים אותך לראות כמה אנחנו מצילים.

בועז טופורובסקי: איפה?

בועז טופורובסקי: אנחנו כאן.

בועז טופורובסקי: לא ראיתי כאן הקדמת דיון - - -

קטי קטרין שטרית: אנחנו מצילים.

קטי קטרין שטרית: לא אתה.

קטי קטרין שטרית: אתה יושב, מדבר, מדבר, מדבר.

בועז טופורובסקי: אתם מצילים?

קטי קטרין שטרית: כן, כן.

קטי קטרין שטרית: אנחנו, אנחנו.

בועז טופורובסקי: תנו לי צופה אחד שאומר, איזה מזל, ממשלת ישראל הצילה אותי כלכלית מההרס הזה.

קטי קטרין שטרית: לא יעזור לכם.

קטי קטרין שטרית: כמה שתדברו, אנחנו נעשה את הכול כדי שאזרחי ישראל יהיה להם טוב יותר.

בועז טופורובסקי: את נכתבת בספרי דברי הימים כמי ששותפה להרס הדמוקרטיה הישראלית.

קטי קטרין שטרית: בועז, תפסיק לבלבל את המוח.

בועז טופורובסקי: זה מה שאתה נכתבת.

בועז טופורובסקי: שלא תגידי שזה לא היה מול הפרצוף שלך.

קטי קטרין שטרית: - - - על מה אתה מדבר?

איתן גינזבורג: תודה.

איתן גינזבורג: תודה.

איתן גינזבורג: תודה לחבר הכנסת טופורובסקי.

בועז טופורובסקי: זה מה שאת עושה כשאת תרימי את היד בעד משהו שעוד פעם לא קראת, שפוגע ומשנה את סדרי השלטון והדמוקרטיה הישראלית.

קטי קטרין שטרית: אני בהשוואה אליך סומכת על מי שעושה את זה.

בועז טופורובסקי: זה בדיוק העניין.

בועז טופורובסקי: את סומכת עליו ומצביעה בלי לקרוא על מה שהוא אומר לך, אפילו על דמוקרטיה.

קטי קטרין שטרית: אתה לא.

קטי קטרין שטרית: אתה לא.

קטי קטרין שטרית: אתה לא.

איתן גינזבורג: חבר הכנסת אלעזר שטרן, בבקשה.

בועז טופורובסקי: זו דיקטטורה.

חמד עמאר: אדוני היושב-ראש, - - -

איתן גינזבורג: רגע, רגע.

איתן גינזבורג: אבל אלעזר שטרן ביקש רשות דיבור.

איתן גינזבורג: זה לא הוגן.

איתן גינזבורג: הוא לא דיבר עדיין.

חמד עמאר: אני רוצה לתת הצעה לדיון, לאותו חוק.

חמד עמאר: אתה מדבר על כך שהמצב הקשה שיהיה, אם ייווצר מצב שביום חמישי אנחנו רוצים לסגור את המשק, וחייבים לסגור את המשק בגלל העלייה במספר החולים.

חמד עמאר: אז אנחנו מציעים ואני מוכן לקבל את זה, ותביאו את זה שבמקרים שהמשק צריך להיסגר ביום חמישי, אנחנו ניתן את האפשרות.

חמד עמאר: אבל עד יום ראשון.

חמד עמאר: ביום ראשון תתכנס הוועדה, הצו יבוטל אחרי סוף שבוע.

חמד עמאר: ביום ראשון יבוא לכנסת, והכנסת תדון בו.

חמד עמאר: אתה אומר לי, הבעיה שלי זה חמישי, שישי, שבת.

איתן גינזבורג: חבר הכנסת עמאר, נראה לי שהתבלבלת.

איתן גינזבורג: אנחנו לא ועדת הקורונה.

איתן גינזבורג: אנחנו ועדת הכנסת אנחנו דנים בפטור.

חמד עמאר: אני יודע.

חמד עמאר: אבל אני נאשר לכנסת להעלות את זה.

חמד עמאר: אני יכול לעצור את זה כאן אצלי.

איתן גינזבורג: נכון, וההצעה הזאת שלך, יום למשל, חבר הכנסת פורר אמר ליושב-ראש הכנסת - - -

חמד עמאר: אני יושב כאן.

חמד עמאר: לא פורר.

חמד עמאר: אני ופורר מתואמים, אבל אני יושב כאן.

איתן גינזבורג: אני מספר לך מה היה.

איתן גינזבורג: פשוט לא היית.

איתן גינזבורג: יושב-ראש הכנסת הציע שאחרי איקס שעות תתכנס ועדת הכנסת אם היא תרצה.

איתן גינזבורג: והוא נתן עוד הצעה, שלמשל, במספר חתימות של חברי ועדה אפשר יהיה לכנס את הוועדה.

איתן גינזבורג: הציע חבר הכנסת פורר.

איתן גינזבורג: למה לעשות את זה במספר חתימות?

איתן גינזבורג: בוא נקבע שוועדת הכנסת - - - אחרי איקס זמן כמו שאתה מציע, ויושב-ראש הכנסת אמר, רעיון מצוין.

איתן גינזבורג: אני מקבל את זה.

איתן גינזבורג: אנחנו לא רוצים פה לרמוס את הכנסת ולא למנוע דיונים של הכנסת.

איתן גינזבורג: אנחנו כן רוצים לאפשר לרשות המבצעת - - -

חמד עמאר: זה מופיע בחוק?

איתן גינזבורג: על זה יהיה דיון בוועדת הקורונה.

בועז טופורובסקי: אבל הכול יהיה היום.

בועז טופורובסקי: זה מראה על חולשת הטיעון.

בועז טופורובסקי: תנו לעשות דיון.

בועז טופורובסקי: אם כל כך בטוחים בחוכמה של החוק הזה, תנו לעשות דיון.

בועז טופורובסקי: זה שעושים את זה דורסני, זה לא רוצים לרדת לעומקם של דברים, ועומקם של דברים זהה סיפור.

איתן גינזבורג: אפשר בבקשה לתת לאלעזר לדבר?

איתן גינזבורג: אלעזר, בבקשה.

איתן גינזבורג: תודה.

אלעזר שטרן: אני חושב שאם ממשלה יכולה להתכנס בדחיפות כדי להוציא החלטה שהיא פיקוח נפש, אז גם ועדת הקורונה תוכל לעשות את זה.

אלעזר שטרן: זאת אומרת, לא צריכים לחכות ארבעה ימים או שבוע.

אלעזר שטרן: יושב-ראש הכנסת יכול לגבות את זה, כיוון שהמחיר שתיכף אני אתן לו דוגמאות, הוא כבד מדי.

אלעזר שטרן: ולכן אני חושב שהקלות הבלתי-נסבלת הזאת של מעבר הכנסת, ואני מסכים עם מה שנאמר כאן, שאנחנו לא מתחילים את המשחק עכשיו.

אלעזר שטרן: זה לא תקנה של עוד 30 או 50 שקל קנס, זה אנשים שאין להם מה לאכול.

אלעזר שטרן: זאת אומרת, סגירה של אולמות מעכשיו לעכשיו, אני לא אומר לחך מאות אנשים, אלפי אנשים שצריכים לבטל חתונות, ואת כל מי שהם הזמינו ובתי אוכל שצריכים לזרוק מאות מנות מעכשיו להערב.

בועז טופורובסקי: זה גם בלי פיצוי.

איתן גינזבורג: למה שר הבריאות צריך בשביל לצמצם מ-19 מתפללים ל-10 מתפללים בבית כנסת את אישור הוועדה?

אלעזר שטרן: לא צריך.

אלעזר שטרן: בין 19 ל-10, תגיד שזה הדיון.

אלעזר שטרן: לא צריך.

איתן גינזבורג: גם על זה הדיון.

אלעזר שטרן: לא.

אלעזר שטרן: על זה אין דיון.

איתן גינזבורג: על זה בדיוק הדיון.

אלעזר שטרן: אבל אתה לוקח את זה לפינה הזאת.

איתן גינזבורג: כי אתה לוקח את זה לפינה של סגירת כל המשק.

אלעזר שטרן: אני מניח שהייתי בבית כנסת לא פחות פעמים ממך.

איתן גינזבורג: כנראה שהרבה הרבה הרבה הרבה יותר.

אלעזר שטרן: לא משנה.

אלעזר שטרן: אני רוצה להגיד לך משהו כאדם דתי.

אלעזר שטרן: יסגרו את בית הכנסת, יבואו 19, יבוא 60, אנשים לא ימותו מרעב.

אלעזר שטרן: מההחלטות האלה כאן, אנשים יכולים למות ברעב.

אלעזר שטרן: על מה אני אומר לך את זה?

אלעזר שטרן: זה סגירה של ענפים שלמים.

אלעזר שטרן: זה לא בין 19 ל-30.

אלעזר שטרן: בבקשה, תגיד אם אתה רוצה גמישות בין 19 ל-60, קח את הגמישות, תגיד לראש הממשלה, תחליט לבד.

אלעזר שטרן: אני חושב שהחוקים האלה נותנים לממשלה פטור מעבודה רצינית.

אלעזר שטרן: אתה מסתכל על אירופה ואתה אומר, למה שם התכוננו יותר לגל השני?

אלעזר שטרן: יכול להיות בגלל שלא היה להם את החופש הזה לעשות מה שהם רוצים.

אלעזר שטרן: ויכול להיות שראש הממשלה כאן – אני לא רוצה להגיד לך, היה עסוק בדברים אחרים.

אלעזר שטרן: אבל יכול להיות שראש הממשלה כאן, כיוון שהוא ידע בסוף, אני אשחק עם הכנסת כמו שיבוא לי, אז פטר את עצמו מדיוניים אמיתיים.

אלעזר שטרן: השאלה ששאלו אותך כאן היא שלה אמיתית.

אלעזר שטרן: תגיד, אנחנו יודעים שהמסעדות זה מקור הדבקה?

אלעזר שטרן: אתה סוגר חתונות, תגידו לי כמה חתונות.

אלעזר שטרן: עשו 1,000 איש עכשיו את האירוע של הבת-מצווה הזאת, אנחנו יודעים כמה נדבקו שם.

אלעזר שטרן: אני נגד זה כמובן.

אלעזר שטרן: לא הייתי הולך בחיים, גם בלי קורונה, לאירוע כזה.

איתן גינזבורג: אתה רואה חתונות שאנשים רוקדים אחד עם השני ומבחינתך זה לא מקור להדבקה?

איתן גינזבורג: שום ריחוק חברתי?

איתן גינזבורג: רוקדים ביחד וזהו?

איתן גינזבורג: תגיד, אתם רציניים?

אלעזר שטרן: אבל איתן, תגיד לי דבר אחד.

אלעזר שטרן: אני לא אומר לך על הנשאים.

אלעזר שטרן: יש 90 חולים קשה ו-32 מונשמים.

אלעזר שטרן: במחילה, אתם יודעים להגיד איפה הם נדבקו לפני שאתם גוזרים כליה על כל המשק הזה?

אלעזר שטרן: על כל המדינה הזאת?

קריאה: לגבי אירועים - - -

אלעזר שטרן: סליחה, אני לא הפרעתי לאף אחד.

הילה שי וזאן: לא, אני רוצה לעזור לך.

הילה שי וזאן: ביקשת נתון.

הילה שי וזאן: אז אני אומרת, אני יושבת בוועדת קורונה ולגבי אירועים, אתמול קיבלנו את הנתון שבחודש האחרון נדבקו מעל 86 אנשים - - -

אלעזר שטרן: זה לא נתון.

אלעזר שטרן: סליחה, זה לא נתון.

אלעזר שטרן: אני אסביר לך למה.

קריאה: זה מה שהציג משרד הבריאות.

אלעזר שטרן: תני לי להסביר לך.

קריאות: - - -

איתן גינזבורג: תנו לחבר הכנסת שטרן לסיים את דבריו.

קריאות: - - -

איתן גינזבורג: חברים, תנו לחבר הכנסת שטרן לסיים את דבריו.

אלעזר שטרן: איתן, גם לזה לא נכנסנו.

אלעזר שטרן: אני בכוונה לא שאלתי כמה נדבקים.

אלעזר שטרן: אני שאלתי כמה חולים בכלל – זה הבדל עצום, עצום.

אלעזר שטרן: בגלל שאם אתה לוקח את ילד שאין לא אפילו סימנים אסימפטומטיים, והוא נדבק, אבל הוא לא עושה כלום, אולי הוא עושה רק דברים טובים בגלל שנגיד שההורים שלו גם ידביקו - - -

איתן גינזבורג: טוב, זה כבר אידאולוגיה אחרת, אלעזר.

אלעזר שטרן: נכון.

אלעזר שטרן: אני לא נכנס לאידאולוגיה, אני רק נותן לך את זה כדוגמה, שמה שעושה התהליך הזה שאתה יכול בקלות בלתי נסבלת כזאת לשחק עם פרנסות של אנשים, עם חיי אדם של אנשים, בלי פיקוח מינימלי.

איתן גינזבורג: אבל יהיה פיקוח.

אלעזר שטרן: שנייה, שנייה.

אלעזר שטרן: כל מה שאני שמעתי עד עכשיו, בגלל שלממשלה אין זמן שעד שוועדת הקורונה תתכנס, כמו שאושר אתמול.

אלעזר שטרן: אז אני אומר, באמת, אתם לא שולטים על ועדת הקורונה?

אלעזר שטרן: הרי אתם מסובבים את הכנסת ככה כפורפרה על האצבע הקטנה של ראש הממשלה.

אלעזר שטרן: לפחות כלפי חוץ תשמרו קצת, תגידו – היום יום שני, עכשיו הממשלה החליטה מה החליטה לפני שעה או שעתיים, יש בעיה לוועדת הקורונה להתכנס?

אלעזר שטרן: אם ראש הממשלה ידע אתמול שהוא מכנס היום בשמונה או בתשע בבוקר את הממשלה, הייתה לו בעיה להגיד לוועדת הקורונה שהיא שלו, תרשמו, בבקשה, ישיבה בשתיים, אני אגיד לכם על מה, אני אביא את החוקים?

אלעזר שטרן: למה צריך לעשות את הדבר הזה?

איתן גינזבורג: כאילו ככה זה יותר ראוי?

איתן גינזבורג: שההועדה עובדת לפי החליל?

איתן גינזבורג: - - -

אלעזר שטרן: לפחות הוועדה תעבוד, כן.

איתן גינזבורג: יש פה ועדה שהיא סוברנית להחליט מתי היא מתכנסת, והיא תחליט אם היא מאשרת את הצו או מבטלת אותו.

אלעזר שטרן: לא, אתה אומר להם תוך שבוע לעבוד.

איתן גינזבורג: לא.

אלעזר שטרן: סליחה, אתה אומר משהו אחר.

אלעזר שטרן: אתה אומר, קודם אני אעשה.

אלעזר שטרן: זה משהו אחר, איתן.

אלעזר שטרן: אתה לא שומע את ההבדל?

אלעזר שטרן: יש הבדל בין אם ועדה צריכה תוך שבוע - -

איתן גינזבורג: עד שבוע.

אלעזר שטרן: - - לאשר או לבטל, לבין ועדה שיכולה לאשר ברגע שזה מתקיים.

אלעזר שטרן: אתה לא מבין את ההבדל?

איתן גינזבורג: אבל היא יכולה לעשות את זה ממילא.

איתן גינזבורג: גם בחוק הזה היא יכולה לעשות את זה ממילא.

איתן גינזבורג: היא יכולה להתכנס שעה אחרי שהשר חתם על הצו או שהממשלה קבעה את הצו, ולבטל אותו.

אלעזר שטרן: לא.

איתן גינזבורג: כן.

אלעזר שטרן: אם היא יכולה, אז מה חסר?

איתן גינזבורג: אופיר כץ, בבקשה.

אלעזר שטרן: אז מה חסר, נו?

אלעזר שטרן: אז מה חסר?

אלעזר שטרן: אם הוועדה יכולה לעשות את זה, אז למה צריך את החוק הזה.

אלעזר שטרן: הרי כל הנימוק שלכם היה עד שהוועדה מתכנסת.

אלעזר שטרן: אתה אומר את מה שאני אומר - - -

איתן גינזבורג: כי היא יכולה והיא לא חייבת.

איתן גינזבורג: בבקשה, משפט אחרון.

קטי קטרין שטרית: איתן, מצביעים?

איתן גינזבורג: צריך לקיים דיון, קטי.

אלעזר שטרן: אני חושב שהעניין הזה הוא בסוף פוגע במשק והוא גם מגדיל את התחלואה בגלל שהוא נותן יד לחוסר מקצועיות, והינה אתם לא יודעים לתת, גם לא יודעים, גם משרד הבריאות לא יודע, לתת את התשובות הכי בסיסיות שישי, כמה נדבקו באותם מקומות שעכשיו הם הולכים לסגור.

קטי קטרין שטרית: אז חבל, היית צריך לבוא אתמול, לקרוא את כל הנתונים.

איתן גינזבורג: אופיר, רוצה לדבר?

קטי קטרין שטרית: לא, לא.

קטי קטרין שטרית: איתן, תקשיב לי.

קטי קטרין שטרית: בוועדת קורונה אתמול נתנו את כל הנתונים, עם מצגת - - -

טלי פלוסקוב: הוצגו לנו נתונים.

אלעזר שטרן: את יכולה להגיד לי כמה?

טלי פלוסקוב: כן.

קטי קטרין שטרית: - - -

קריאות: - - -

קטי קטרין שטרית: יש מצגת - - -

איתן גינזבורג: חברי הכנסת, חברי הכנסת.

איתן גינזבורג: אופיר כץ, רצית להגיד משהו?

אופיר כץ: כן.

אופיר כץ: אני רק אומר שהדיונים האלה היו בוועדות אחרות - -

קטי קטרין שטרית: כן, בוועדה קורונה ישבנו שלוש שעות אתמול.

קריאה: לא על זה.

קריאה: שלוש וחצי.

אופיר כץ: - - כמו שנאמר פה, ועדת קורונה, חוקה ומשפט.

אופיר כץ: אנחנו פה צריכים להחליט אם אנחנו נותנים קיצור או לא.

קריאות: - - -

אופיר כץ: הממשלה עושה כל מה שאפשר כדי לסייע לאזרחים.

אופיר כץ: אל תתעלמו מהמצב הנוראי שאנחנו נמצאים בו, וצריך למצוא את האיזון בין לעצור את ההידבקויות, החולים הקשים ומקרי מוות נוספים, לבין לא לגרום לאנשים לקרוס כלכלית.

אופיר כץ: ויש ועדות נוספות, כמו שהיינו בוועדת הכספים, ואנחנו מנסים למצוא שם פתרונות מול האוצר - -

בועז טופורובסקי: אבל מביאים כאן

בועז טופורובסקי: רק - - -

איתן גינזבורג: תנו לו לדבר בלי להפריע.

אופיר כץ: - - איך לעזור לעסקים, ועובדים על זה הרבה שעות.

אופיר כץ: ואני מאמין שבמהלך הימים הקרובים אנחנו נראה תוכניות חדשות על מנת לסייע לעצמאים.

אופיר כץ: אל תציירו את זה כאילו סוגרים את המשק בשביל הכיף.

בועז טופורובסקי: אבל זה מה שקורה.

בועז טופורובסקי: מה זאת אומרת?

אופיר כץ: סוגרים מקומות ומצמצמים פעילות בשביל לעצור את מה שקורה עכשיו לפני שנגיע למספרים מטורפים.

איתן גינזבורג: וכדי למנוע את סגירת המשק.

איתן גינזבורג: לא סוגרים את המשק.

בועז טופורובסקי: אבל איפה הטיפול באנשים?

בועז טופורובסקי: - - -

חמד עמאר: במקום לשבת כל הלילה והיום - - - בקריאה ראשונה, שנייה ושלישית, יביאו את זה לוועדת הקורונה, ועדת הקורונה תחליט לא.

איתן גינזבורג: חבר הכנסת עמר, תודה.

איתן גינזבורג: חבר הכנסת פינדרוס, בבקשה.

יצחק פינדרוס: א', אני רוצה לומר שיכול להיות שיש ויכוח אם החוק הזה הוא טוב או לא טוב, אבל ברור שהדיון שלו צריך להיות מיידי, וכל הדיונים אם הוא טוב או לא טוב ואיך הוא צריך להיראות, צריכים להיות בין הקריאה הראשונה לקריאה השנייה והשלישית.

יצחק פינדרוס: קודם כל, כעובדה, אין ויכוח שזה נושא ראוי לדון בו והכנסת צריכה לדון בו.

יצחק פינדרוס: האם קודם כל הממשלה מחליטה ואחרי זה הכנסת מבקרת?

יצחק פינדרוס: או האם קודם הכנסת מבקרת ואחר כך הממשלה מחליטה?

בועז טופורובסקי: לי יש ויכוח איתך.

יצחק פינדרוס: זה דיון ראוי ומכובד, והוא צריך להיערך בין הקריאה הראשונה לקריאה השנייה והשלישית

בועז טופורובסקי: לא מעכשיו לעכשיו.

איתן גינזבורג: תן לו, בועז.

בועז טופורובסקי: הוא אמר שאין ויכוח.

יצחק פינדרוס: אבל אני חייב לומר כוכבית שאני מרגיש מאוד לא בנוח כרגע בדיון הזה, כי בין הדיון שהיה אצל יושב-ראש הכנסת על החוק הזה לבין עכשיו, קיבלה הממשלה שורה של החלטות והבלבול בציבור הוא מטורף, הוא מטורף, משלוש סיבות.

יצחק פינדרוס: קודם כל, שר הבריאות הודיע מקודם מעל בימת הכנסת שההגבלות נכנסות מיידית.

יצחק פינדרוס: זאת אומרת, עומדים זוגות פה בגן הוורדים, מצטלמים בדרך לאולם, והשוטרים עומדים באולם לסגור את האולמות.

יצחק פינדרוס: ואני מדבר על עובדות.

יצחק פינדרוס: מישהו פה השתגע, ואני בדיוק עכשיו צריך לדון על החוק הזה.

יצחק פינדרוס: מאוד לא נוח לי.

יצחק פינדרוס: אני אומר את האמת.

יצחק פינדרוס: כרגע אנשים מצטלמים פה בגן הוורדים, ובאולמות הגיעו שוטרים, ואני אתן לכם שמות של אולמות.

יצחק פינדרוס: משהו בלתי מתקבל על הדעת באף מדינה מדויקת.

קריאות: - - -

חמד עמאר: איך יכול להיות דבר כזה?

חמד עמאר: הרי עדיין לא אושר.

טלי פלוסקוב: - - -

יצחק פינדרוס: אני שואל את עצמי, גם אם שר הבריאות הטעה מעל בימת הכנסת והשוטרים לא יודעים את זה, אני רוצה לדעת אם ההחלטות של הממשלה היום צריכות להתקבל בוועדת קורונה או הן יחולו אוטומטית היום ב-12 בלילה כשנצביע בקריאה שנייה ושלישית?

יצחק פינדרוס: מישהו צריך לתת הבהרות, כולל לשוטרים.

יצחק פינדרוס: אני אתן לך שמות של אולמות שכבר הגיעו שוטרים, והחתן והכלה מצטלמים פה כרגע.

יצחק פינדרוס: האם זה נראה הגיוני?

איתן גינזבורג: תודה רבה.

איתן גינזבורג: חברת הכנסת שטרית.

קטי קטרין שטרית: קודם כל, אתמול בוועדת קורונה שלוש וחצי שעות חזרה ואמרה יושבת-ראש הוועדה, אנחנו מחילים את התקנות מיד, מחר בשמונה בבוקר אין כלום.

קטי קטרין שטרית: זאת אומרת, שמונה בבוקר של היום.

טלי פלוסקוב: נכון.

קטי קטרין שטרית: אז צר לי מאוד שדווקא חברי הקואליציה מצטרפים לקמפיין - - -

הילה שי וזאן: שנייה.

הילה שי וזאן: קטי, אבל לא הבנת אותו נכון.

הילה שי וזאן: אתמול מה שאנחנו אמרנו בוועדת קורונה זה שמהיום בבוקר יהיו 50 איש.

הילה שי וזאן: הצו הזה אומר במיידית סגירה.

טלי פלוסקוב: הם כבר מדברים על הצו החדש.

הילה שי וזאן: בוא נעמיד דברים על דיוקם.

הילה שי וזאן: זה מה שהוא אומר.

הילה שי וזאן: זה כבר לא 50.

הילה שי וזאן: אין חתונה.

בועז טופורובסקי: הבלגן שולט.

קריאות: - - -

בועז טופורובסקי: אני אומר, להכניס את כולם לכלא.

חמד עמאר: לכן אני אומר שזה יגיע לכנסת ואנחנו נקיים את הדיון.

בועז טופורובסקי: בדיוק.

יצחק פינדרוס: לא, זה גם לא הגיוני.

יצחק פינדרוס: זה גם לא הגיוני - - -

קטי קטרין שטרית: רגע, אני שמעתי את כולכם ולא הפרעתי, אז תנו לי כמה דקות.

קטי קטרין שטרית: בסדר?

בועז טופורובסקי: לי הפרעת.

קטי קטרין שטרית: אני אגיד לך מה קורה.

קטי קטרין שטרית: יש מצב חירום.

קטי קטרין שטרית: המצב היום הוא מצב לא שפוט לחלוטין.

קטי קטרין שטרית: יש לך קואליציה שלא מבינה, וצריכים לעשות קצת בדק בית בתוך הקואליציה למה לא מבינים.

קטי קטרין שטרית: ויש לך אופוזיציה שמנסה ליצור מצב של כאוס במדינה.

קטי קטרין שטרית: זה מה שמנסים לעשות.

בועז טופורובסקי: ממש לא.

קטי קטרין שטרית: הם לא באים לסייע - -

בועז טופורובסקי: ממש לא.

קטי קטרין שטרית: הם לא באים להיות מתחת לאלונקה - -

חמד עמאר: תאמיני לי, האופוזיציה יותר אחראית מהקואליציה.

קטי קטרין שטרית: הם לא באים להיות מתחת - - -

בועז טופורובסקי: הם השותפים הכי גדולים - - -

חמד עמאר: עד עכשיו מי שמפריע זה הקואליציה לעצמה.

קטי קטרין שטרית: אני אדבר.

קטי קטרין שטרית: לא יעזור לך, בועז.

בועז טופורובסקי: אנחנו רוצים שיהיה סדר במדינה.

קטי קטרין שטרית: אני אדבר.

קטי קטרין שטרית: לא יעזור לך.

אופיר כץ: אתם רוצים סדר?

אופיר כץ: היושב-ראש, כל ציוץ שני שלו קורא לאלימות.

קטי קטרין שטרית: הם לא מתחת לאלונקה.

קטי קטרין שטרית: היושב-ראש שלו - - -

חמד עמאר: הקואליציה מפריעה לעצמה.

קטי קטרין שטרית: היושב-ראש שלו, היושב-ראש שלו - - -

קריאות: - - -

איתן גינזבורג: סליחה, חברי הכנסת.

איתן גינזבורג: שנייה, סליחה רגע.

איתן גינזבורג: רגע, רגע, רגע.

אופיר כץ: יאיר לפיד, כל ציוץ שני שלו אומר שתהיה פה אלימות.

איתן גינזבורג: רגע, חבר הכנסת כץ.

איתן גינזבורג: רגע, רגע - - -

קטי קטרין שטרית: יאיר לפיד יצא בפרסומים: צאו החוצה, תתערבבו, תתקהלו, תעשו את הכול.

קריאה: - - - ואנחנו נעביר את החוק.

קריאה: הכול בסדר.

קטי קטרין שטרית: את מבינה אותי?

קטי קטרין שטרית: הם יוצרים את הכאוס במדינה - -

בועז טופורובסקי: הם?

בועז טופורובסקי: הם?

בועז טופורובסקי: רעיונות שלכם שמשתנים מהרגע להרגע.

קטי קטרין שטרית: - - והם רוצים שאנחנו ניתן לזה יד.

חמד עמאר: אנחנו החלטנו על סגירת אולמות באופן מיידי?

קטי קטרין שטרית: אסור לתת לזה יד.

קריאות: - - -

איתן גינזבורג: חברי הכנסת.

קטי קטרין שטרית: אני סומכת על מערכת הבריאות - - -

אלעזר שטרן: רוצה עוד קורונה?

אלעזר שטרן: אנחנו הבאנו את הקורונה.

אלעזר שטרן: יש לי עוד קצת בכיסים.

קטי קטרין שטרית: אני סומכת על מערכת הבריאות, אני סומכת על החלטות הממשלה.

קטי קטרין שטרית: אני בטוחה שיושבים וחושבים על כל צעד.

חמד עמאר: בגלל זה הגענו למצב הזה.

קטי קטרין שטרית: לצערנו הרב, אני פונה אפילו לממשלה ואומרת להם, תאטמו את האוזניים ל גבי האופוזיציה כי זה הכאוס שמנסים ליצור.

בועז טופורובסקי: אה, הינה, זה בדיוק מה שהם עושים.

קטי קטרין שטרית: תפעלו, תפעלו, אל תיכנסו ללחץ.

קטי קטרין שטרית: אנחנו צריכים כרגע, כל המדינה צריכה להיכנס למצב של חירום, לעבור את הגל השני, - -

בועז טופורובסקי: המדינה בחירום.

קטי קטרין שטרית: - - ולחזור להיות מדינה ירוקה כפי שהיינו.

בועז טופורובסקי: המדינה בחירום.

קטי קטרין שטרית: כשלא שמעו את רחשי האופוזיציה בצדדים, אפשר היה לפעול בצורה הגיונית.

קטי קטרין שטרית: אבל ברגע שמתחילים לשמוע - - -

בועז טופורובסקי: האופוזיציה אשמה בבלגן?

בועז טופורובסקי: בזה שאף אחד לא מקבל כאן החלטות?

קטי קטרין שטרית: ברגע שמתחילים לשמוע ומתחיל להיכנס ללחץ, מתחיל הרפיון, האדישות, וזה מה שקורה.

איתן גינזבורג: תודה לכל הדוברים.

אלעזר שטרן: אני הבאתי לך קצת קורונה בכיס.

איתן גינזבורג: אני מבקש מהמשנה ליועץ המשפטי לממשלה רז נזרי, להסביר לוועדה מדוע נדרשת הבקשה הדחופה להקדים את הדיון בהצעת החוק הזאת - - -

בועז טופורובסקי: בכל הקריאות.

איתן גינזבורג: חברים, אתם רוצים לעזור לי?

קריאות: - - -

איתן גינזבורג: סליחה, שלום, רוצים לעזור לי?

איתן גינזבורג: – בכל הקריאות היום, ומה מהות החוק, לפני שיידון בוועדת הקורונה שתדון בגוף החוק.

רז נזרי: אחר הצהריים טובים.

רז נזרי: לא הייתי בכל הדיון - - -

איתן גינזבורג: נכנסת די בהתחלה.

בועז טופורובסקי: אני יכול להשלים לך.

איתן גינזבורג: לא צריך.

רז נזרי: הייתי בדיון אחר בוועדת החוקה עם החוק הגדול, אבל אני אסביר את הדברים.

רז נזרי: אני אקדים ואומר, אני מבין, חבר הכנסת פינדרוס, בהחלט יש, אתה אומר, אי ודאות.

רז נזרי: נכון, זה המצב.

רז נזרי: גם הנגיף לא בדיוק תכנן איתנו מה קורה.

רז נזרי: גם הדיונים הממשלתיים, אנחנו עושים לילות כימים, אנחנו, אנשי משרד המשפטים, בהכנת החוקים בדיונים שמתנהלים כל הזמן, ויש פה שינויים תוך כדי תנועה.

רז נזרי: נכון, לפני שבוע דיברו עד י"ז בתמוז, ועכשיו משנים.

רז נזרי: זאת המציאות.

רז נזרי: זה טוב.

רז נזרי: זה לא טוב.

קריאה: לא, השאלה שלי - - -

איתן גינזבורג: רגע, לא להפריע.

איתן גינזבורג: אני מבקש לא להפריע.

רז נזרי: לחשוב מה זה חתן וכלה בחוסר ודאות – האמן לי, אני מנגיעה אישית, לפני שבוע הבן שלי התחתן, הם גם כן היו ככה על חוט הזה.

רז נזרי: אני יודע בדיוק מה זה חוסר הוודאות.

אלעזר שטרן: למה?

אלעזר שטרן: היה מותר 250 איש.

רז נזרי: כן, אבל היה צריך - - -

קטי קטרין שטרית: אבל האחיין שלי ביום רביעי מתחתן ואין לו חתונה.

איתן גינזבורג: חברים, נו, עכשיו נתחיל לעבור לשמחות משפחתיות?

רז נזרי: לכן אנחנו בהחלט מה - - -

אלעזר שטרן: קודם כל, מזל טוב, רז.

קריאה: לא הוזמנו.

רז נזרי: אבל יש מציאות שבה דברים משתנים תוך כדי תנועה.

רז נזרי: אנחנו באים לשקף לכם עכשיו, לכנסת, כנציגי הממשלה, מה בעצם מתבקש.

רז נזרי: שאל היושב-ראש מדוע החוק הזה דחוף.

רז נזרי: במצב הקיים פעלנו הרי בחודשים מרץ-אפריל, בגל הראשון, מה שנקרא, הכול פעל לפי תקש"חים, לפי תקנות שעת חירום.

רז נזרי: הממשלה התכנסה, לא התכנסה, היינו בדיונים טלפוניים, באישון לי, אחרי שלוש, ארבע, חמש, שש שעות נגמר הדיון, יצא תקש"ח, לקח עוד שעתיים לפרסם ברשומות, חל מיידית.

רז נזרי: זה לכאורה נוח לממשלה.

רז נזרי: חלק מהממשלה במצב כזה גם אומרים לנו את זה, למה לא לפעול ככה?

רז נזרי: אנחנו חושבים שלא, למרות שזה נוח.

רז נזרי: במצב נורמלי, כשיש כנסת מתפקדת, וגם חוק היסוד אומר את זה, שעד שלושה חודשים מקסימום אפשר לפעול באמצעות תקנות לשעת חירום, ומי שאמור לחוקק, מי שאמור לקבוע דברים כאלה זה הפרלמנט, זה הכנסת.

רז נזרי: מבחינה דמוקרטית, הכנסת זאת שאמורה ליצור את המגבלות, לקבוע את האיזונים, בטח בנושאים כאלה רגישים כשאתה פוגע בקניין של אנשים, אתה סוגר עסקים, אתה פוגע בכבוד, אתה פוגע בזכויות.

רז נזרי: לכן אנחנו כן מביאים את הדברים עכשיו כמה שיותר לכנסת.

רז נזרי: זה צד אחד.

רז נזרי: מצד שני, מטבע הדברים תבינו שהכנסת זה לא ישיבה ממשלתית של חמש-שש שעות בלילה, קיבלנו החלטה וזהו.

רז נזרי: יש הליכים ויש דיונים בוועדה הזאת, ויש פטור, ויש קריאה ראשונה, קריאה שנייה, קריאה שלישית.

רז נזרי: לכן אנחנו מנסים ליצור מסגרת שמצד אחד מאפשרת את הגמישות לממשלה לקבל החלטות בצורה מהירה, ומצד שני שיהיה פיקוח פרלמנטרי ראוי ושהדברים לא ייעשו – רק הממשלה החליטה וגמרנו.

רז נזרי: במסגרת הזאת עלו כל מיני הצעות, לפני שבועיים-שלושה, ועדת קורונה וועדת החוקה האריכו את התקנות לשעת חירום עד שחוק המסגרת הכולל, חוק הקורונה הגדול, ייכנס לתוקף.

רז נזרי: ההארכה הזאת זה חוק.

רז נזרי: לצורך הדוגמה, היה כתוב שעד 250 בחתונה או 250 באירוע תרבות.

רז נזרי: עכשיו המספרים, מה לעשות, התפרצו בשבועיים האחרונים, רוצים להוריד, ואנחנו צריכים לכאורה לתקן חוק בשלוש קריאות.

רז נזרי: אז כל דבר כזה מטבע הדברים לוקח זמן.

רז נזרי: בעצם מה שנעשה עכשיו, וזאת ההצעה הזאת, עד שחוק הקורונה הגדול יעבור – היו בדרך הצעות אחרות שדיברו על לקבוע שתקש"ח יכול להיות עד תשעה חודשים, וחשבנו שאנחנו - - - כי זה מפר את האיזון לגמרי בין הממשלה לבין הכנסת.

רז נזרי: היו בדרך הצעות לקבוע שהממשלה תחליט והכנסת תידרש לזה תוך שלושה חודשים, גם זה חשבנו שלא ראוי.

רז נזרי: פה אנחנו מבקשים – ואני אומר לכם את זה כנציג הממשלה וכנציג משרד המשפטים שמנסים למצוא את האיזון הנכון – ליצור הצעה שמאפשרת לממשלה יכולת להחליט מיידית שהתחולה היא מיידית, לא טעונה אישור הכנסת.

רז נזרי: כי אם צריך עכשיו ואומרים המומחים כדי שישמעו את זה בוועדות, הוצגו המצגות, ומומחים לא ממשלתיים דווקא, מומחים אחרים אומרים שכל יום פה וכל יומיים יכולים לגרום אחרי זה לעלייה מעריכית של עוד מאות חולים אם נחכה יומיים-שלושה, אז תסכימו גם אתם איתי שעם כל הכבוד לצורך בפיקוח פרלמנטרי, לא ניקח בגלל זה סיכון של עוד מאות חולים.

רז נזרי: אבל אנחנו כן רוצים את הכנסת בתמונה.

רז נזרי: לכן החוק הזה, שכרגע מה שמתבקש לגביו זה פטור מחובת הנחה בדחיפות, להעביר אותו מהר, קובע שהשינויים הללו שבחוק הקיים יהיו באישור ממשלה, כלומר, בצו ממשלה, ולצורך התחולה שלהם לא יהיה טעון אישור בוועדה בכנסת ואישור הכנסת, אבל זה מיד יבוא לכנסת ולכנסת יהיו לפי הפירוט שיש כאן, שבעה ימים לדון בתקנות הללו, לדון, לאשר, לשנות; הכנסת יכולה להגיד לממשלה, לי לא נראה שאתם רוצים לסגור את האולמות מעכשיו, תסגרו את זה מעוד שבוע.

רז נזרי: אם זה כבר נעשה מיידית אז - - -

איתן גינזבורג: היא יכולה לבטל.

רז נזרי: אבל נגיד, לבטל, אני רוצה לקבוע שמותר עד 100 ולא עד 50.

רז נזרי: לא השתכנעתי מהנתונים שיש מספיק הדבקות בתרבות ואולי ההדבקות הם בבתי הכנסת - - -

בועז טופורובסקי: ואם היא לא מצליחה - - -

רז נזרי: אבל הכנסת כן צריכה לאפשר לממשלה לא לחכות לדבר הזה, כי בינתיים עד שזה, הנגיף רץ, וכל יום שחולף החולים יכולים להכפיל את עצמם.

רז נזרי: לכן התחולה תהיה מיידית, והאישור של הכנסת יהיה תוך שבעה ימים.

רז נזרי: את המנגנון הזה לקחנו מחוק הקורונה הגדול.

רז נזרי: חוק הקורונה הגדול לא עבר בכנסת עדיין.

רז נזרי: הוא בדיונים, ובצדק.

רז נזרי: גם את זה רצו לעשות, בואו נעביר את זה תוך 24 שעות.

רז נזרי: אמרנו שלא, אנחנו כנציגי הממשלה אמרנו מתוך כבוד לכנסת, חוק כזה גדול, חוק הקורונה הגדול, לא מחוקקים ב-24 שעות.

רז נזרי: מצד שני, כן צריך לתת מענה מיידי.

רז נזרי: לכן הצורך בדבר הזה הוא כדי לתת מענה מיידי, לאפשר את הטיפול המיידי בידי הממשלה לבד מצד אחד, ומצד שני, שהכנסת תוכל לעשות את זה תוך שבוע.

רז נזרי: אין פה פתרונות של מאה אחוז.

רז נזרי: כמו שאמרתי לכם, יש קולות והיו קולות בממשלה ומגורמים אחרים, אל תפריעו לנו, תנו לממשלה לעבוד כי יש מלחמה, ובאופן אמיתי זה מלחמה, לא רואים את האויב - - -

חמד עמאר: למה לא שלושה ימים?

חמד עמאר: למה שבעה ימים?

איתן גינזבורג: עד שבעה ימים.

איתן גינזבורג: אבל רז, אנחנו אמרנו בשיחה אצל יושב-ראש הכנסת, ואני אומר את זה פה לחברי הקואליציה והאופוזיציה, וגם לחברי ועדת הקורונה שנמצאים כאן, וזו הייתה הצעה דווקא של עודד פורר, שזה לא יהיה נתון לחסדיו של יושב-ראש הוועדה, ירצה – יכנס, לא ירצה – לא יכנס.

איתן גינזבורג: הוועדה תצטרך להתכנס, - - -, תוך איקס ימים, נגיד 72 שעות כדי לאפשר - - -

בועז טופורובסקי: ואם היא לא מתכנסת?

חמד עמאר: החוק לא מדבר ככה.

איתן גינזבורג: החוק לא מדבר ככה, אבל זה מה שאנחנו - - -

חמד עמאר: החוק לא מדבר.

חמד עמאר: החוק מדבר - - -

איתן גינזבורג: אבל עמאר, אתה לא מקשיב למה שאמרתי.

איתן גינזבורג: החוק לא מדבר ככה.

איתן גינזבורג: זו הייתה הצעה של עודד פורר, ויושב-ראש הכנסת אמר שזאת הצעה טובה.

חמד עמאר: אני אומר לך מה החוק מדבר.

חמד עמאר: אני לא ישבתי איתך בישיבה עם עודד פורר.

איתן גינזבורג: אבל אני מסביר לך עכשיו.

חמד עמאר: אני מדבר איתך על החוק שקראתי אותו.

איתן גינזבורג: אבל אני מסביר לך שזה מה שיתוקן.

איתן גינזבורג: זה מה שיתוקן.

איתן גינזבורג: אנחנו הולכים עכשיו לקריאה שנייה ושלישית שיתקנו אותה.

הילה שי וזאן: יש לנו שבעה ימים בוועדת הקורונה לדון בכל אחד מהסעיפים, ולשנות אותם ולבטל אותם.

איתן גינזבורג: בדיוק.

איתן גינזבורג: בזה הולכים לדון עכשיו.

הילה שי וזאן: כרגע צריך - - -

חמד עמאר: זה תלוי ביושבת-ראש הוועדה.

חמד עמאר: אם תחליט יושבת-ראש הוועדה לא לכנס - - -

קטי קטרין שטרית: לא.

קטי קטרין שטרית: היא תעשה את זה.

איתן גינזבורג: לא נכון.

חמד עמאר: ואז הם ייכנסו לתוקף.

איתן גינזבורג: לא נכון.

קטי קטרין שטרית: מה פתאום?

איתן גינזבורג: אבל זה בדיוק השינוי.

חמד עמאר: החוק מדבר.

איתן גינזבורג: לא, עמאר.

איתן גינזבורג: אתה לא מבין.

איתן גינזבורג: זה בדיוק התיקון שנעשה היום, אחרי שנאשר בקריאה ראשונה, בוועדת הקורונה יהיה את התיקון הזה.

יצחק פינדרוס: איתן, אבל לא קיבלתי תשובה על מה ששאלתי.

יצחק פינדרוס: מה קורה כרגע?

רז נזרי: יש תשובה.

רז נזרי: מה שאמרתם בוועדה, גם אנחנו כיוונו לדעתכם בשיח הפנימי.

רז נזרי: לא רצינו שייווצר מצב שבו הכול תלוי ביו"ר כזה או אחר, כי אז מה יכול לקרות?

רז נזרי: יכול להגיד לנו יו"R ועדה או חבר כנסת אחר, אני לא מאשר את זה עד שאתם לא פותחים את המקוואות או עד שאתם לא סוגרים אתה כדורגל, וכולי.

רז נזרי: לכן הוועדה חייבת לדון תוך שבוע.

רז נזרי: אם היא לא הספיקה, באישור ועדת הכנסת יש לה עוד שלושה ימים.

רז נזרי: אם עדיין לא, בסוף המליאה יכולה לדון ולאשר.

בועז טופורובסקי: ואם היא לא דנה?

חמד עמאר: ואם לא דנים בזה, אז זה מאושר באופן אוטומטי?

רז נזרי: לא.

רז נזרי: אם המליאה לא יכולה לאשר את זה, אז אין תקנות.

רז נזרי: אז זה יפסיק.

חמד עמאר: ואם המליאה לא מתכנסת?

רז נזרי: לכן קבענו מסגרת זמנים כזאת: שבעה ימים ועדה, אחרי זה עוד שלושה ימים בהארכה, ואם לא, המליאה צריכה לאשר.

בועז טופורובסקי: ואם היא לא מאשרת?

איתן גינזבורג: הצו מתבטל.

בועז טופורובסקי: בתוך 10 ימים הוא מתבטל?

חמד עמאר: לא, לא מתבטל.

איתן גינזבורג: כן מתבטל.

חמד עמאר: זה נכנס לתוקף.

איתן גינזבורג: לא, זה נכנס לתוקף באופן מיידי.

חמד עמאר: לא, זה ממשיך.

אלעזר שטרן: איתן, יש לי שאלה לרז.

איתן גינזבורג: כן, בבקשה.

יצחק פינדרוס: אבל לא קיבלתי תשובה - - -

איתן גינזבורג: רק שנייה, פינדרוס.

רז נזרי: התשובה היא שפוקעות התקנות, חבר הכנסת טופורובסקי.

איתן גינזבורג: פוקעות התקנות.

איתן גינזבורג: כנראה שקראתי את החוק.

רז נזרי: יכול להיות שהמליאה - - - שהיא לא דנה בעניין.

רז נזרי: וזה איזון נכון, כי אם הממשלה קבעה משהו ולא מסוגלת גם אחרי שבועיים לאשר את זה בכנסת, זה אומר שהכנסת לא רוצה לאשר את זה.

קריאה: זאת אומרת שלממשלה יש אינטרס שידונו - - -

קריאה: מתבטלות?

איתן גינזבורג: כן, מתבטלות.

איתן גינזבורג: פוקעות.

איתן גינזבורג: כן.

יצחק פינדרוס: עדיין לא קיבלתי תשובה על מה ששאלתי.

יצחק פינדרוס: מה קורה עם ההחלטות שהוחלטו לפני שעה?

יצחק פינדרוס: הן הולכות לוועדת קורונה?

יצחק פינדרוס: הן מחכות לחקיקה הלילה?

רז נזרי: התשובה היא שחלק מההחלטות שהממשלה קיבלה היום הן באישור צו מנכ"ל משרד הבריאות - - - בתחולה מיידית - - -

קריאה: מה זה מיידי?

רז נזרי: ברגע שהמנכ"ל יחתום.

רז נזרי: אבל חלק מההחלטות שנוגעות לתרבות, למסעדות וכיו"ב, זה עדיין טעון אישור של ועדת הקורונה.

יצחק פינדרוס: החתונות שנמצאות כרגע בחוץ?

קריאה: מה שסגירה זה שר הבריאות, נכון?

רז נזרי: ההגבלה ל-50 כבר הייתה מהיום בבוקר.

רז נזרי: לכן 50 זה כבר מהיום בבוקר.

רז נזרי: אני לא מכיר אולם אירועים שעושה חתונה עם 50, מניסיון, הם לא פותחים אולמות ל-50.

אלעזר שטרן: אני מכיר.

יצחק פינדרוס: אני מדבר על אולמות שעושים 50.

בועז טופורובסקי: אשכנזים, אתה יודע.

רז נזרי: ההגבלה ל-50 שיורדים ל-20 עדיין טעונה אישור - - -

יצחק פינדרוס: אישור של ועדת קורונה או של החוק הזה?

רז נזרי: אני רוצה לבדוק את עצמי, שאני לא אגיד משהו - - -

איתן גינזבורג: אבל פינדרוס, בוא נבדוק את זה אחר כך.

איתן גינזבורג: לא בתוך המסגרת הזאת.

בועז טופורובסקי: זה כולל את מערכת החינוך?

בועז טופורובסקי: שנייה, אני רוצה לשאול עוד שאלה.

איתן גינזבורג: לא, - - - אני רוצה לעבור להצבעה.

בועז טופורובסקי: אז אני רוצה התייעצות סיעתית.

אלעזר שטרן: גם לי יש שאלה לרז.

איתן גינזבורג: כן, בבקשה.

בועז טופורובסקי: זה לא כולל את מערכת החינוך, נכון?

רז נזרי: מערכת החינוך, כרגע זה מאושר בצו מנכ"ל - - -

איתן גינזבורג: זה לא כולל את מערכת החינוך.

איתן גינזבורג: בבקשה, אלעזר שטרן, שאלה אחרונה.

אלעזר שטרן: רק שנייה אחת.

אלעזר שטרן: אני חושב שעלו פה על שאלה שהתשובה לה חשובה.

אלעזר שטרן: האם החלטת הממשלה על סגירה היא מעכשיו או היא צריכה אישור של ועדת קורונה?

רז נזרי: אז אני אומר, סגירת האולמות, המועדונים, הברים, המסעדות וכיו"ב, זה עדיין טעון את אישור ועדת הקורונה במסגרת החוק החדש שאנחנו צריכים לעשות אותו.

רז נזרי: כנ"ל גם חדרי כושר ובריכות.

רז נזרי: לעומת זאת, הנושא של התקהלויות, מותר עד 50 איש להתקהל בחוץ או רק 20 – זה צו מנכ"ל משרד הבריאות.

רז נזרי: אם הוא כבר חתם או לא, אני לא יודע להגיד לך.

רז נזרי: זה עניין של צו מנכ"ל, זה לא טעון אישור ועדה בכנסת.

רז נזרי: יש דברים שטעונים אישור ועדה ויש דברים - - -

אלעזר שטרן: אני מבין.

אלעזר שטרן: אני חושב שהציבור, ואני אחד מהציבור, אני מכיר חתונה שצריכה להיות הערב.

אלעזר שטרן: לפי הכותרות בעיתונים - - -

קריאה: - - - אירועים, ברים ומועדונים, שאר ההגבלות דורשות את אישור הכנסת.

קריאה: הוא צודק.

קריאה: יש סתירה - - -

אלעזר שטרן: בשביל זה אני שואל.

יצחק פינדרוס: אני לא סתם.

יצחק פינדרוס: הגיעו שוטרים לאולם - - -

רז נזרי: אולמות, מועדונים וברים טעונים עדיין את אישור הכנסת.

אלעזר שטרן: אז יש לי עוד שאלה.

אלעזר שטרן: זה ייקח חמש דקות לברר.

אלעזר שטרן: אבל יש לי שאלה.

איתן גינזבורג: חברי הכנסת, חמש דקות התייעצות סיעתית.

איתן גינזבורג: ואחרי התייעצות סיעתית, נחזור ונצביע.

איתן גינזבורג: טוב, חברים, אני מחדש את ישיבת הוועדה.

איתן גינזבורג: אנחנו רוצים לעבור להצבעה על הקדמת הדיון.

אלעזר שטרן: רגע, אני ביקשתי לשאול.

איתן גינזבורג: כן, בבקשה.

איתן גינזבורג: שאלה אחרונה, חבר הכנסת שטרן.

חמד עמאר: לא, אני חייב שאלה.

איתן גינזבורג: לא חייב.

חמד עמאר: שאלה אחת - - -

איתן גינזבורג: לא, די.

איתן גינזבורג: היה פה דיון יותר מדי ארוך להקדמת דיון.

חמד עמאר: שאלה קצרה.

איתן גינזבורג: חבר'ה, יהיה דיון מהותי לחוק הזה.

איתן גינזבורג: אנחנו בדיון להקדמת דיון.

איתן גינזבורג: אנחנו לא בדיון על מהות החוק.

איתן גינזבורג: אלעזר, שאלה קצרה, בבקשה.

אלעזר שטרן: רז, אתה דיברת שהחוק הזה נועד לאפשר דיון ראוי, כאילו הממשלה תחליט.

אלעזר שטרן: זאת אומרת, בא לענות על ההתנגשות שבין צורך מיידי, נגיד לחסוך החיי אדם, לבין דיון ראוי.

אלעזר שטרן: אני לא רוצה כרגע להיכנס לפרטים של החוק.

אלעזר שטרן: זה לא הזמן, עוד יהיה, אם זה באמת חוסך חיי אדם או לא, אבל זה תוכנן של אותן החלטות שיגיעו.

אלעזר שטרן: אני כן רוצה לשאול אותך אם חוק המטרייה הזה, מה שעכשיו אנחנו דנים, אני מבין, איתן, שהוא צריך לעבור בשלוש קריאות היום?

איתן גינזבורג: כן.

אלעזר שטרן: האם זה ראוי?

רז נזרי: אז אמרתי, להעביר חוק בשלוש קריאות זה לא דבר אידאלי ואנחנו לא אוהבים את זה.

אלעזר שטרן: באותו יום.

רז נזרי: אנחנו לא אוהבים את זה.

רז נזרי: זה לא דבר רע.

רז נזרי: אני ייעוץ משפטי לממשלה, לא לכנסת.

רז נזרי: יש תהליכים בכנסת, שהם - - -.

רז נזרי: אבל אני כן אומר, מצב החלופות – ואני מתאר לך דברים שאתמול נדונו ונבחנו.

רז נזרי: חלק מהאפשרויות שהיו, טוב, צריכים לעשות מהר, מה נעשה, נעביר את חוק המסגרת הגדול.

איתן גינזבורג: בסדר, את זה כבר אמרנו.

אלעזר שטרן: אל תגיד לי רע, רע מאוד.

אלעזר שטרן: אני אתן לך דבר אחד - - -

איתן גינזבורג: רז, רז, סליחה.

איתן גינזבורג: לא, לא, לא.

איתן גינזבורג: רז, רז.

איתן גינזבורג: עורך דין נזרי, עורך דין נזרי - - -

אלעזר שטרן: אתה אומר לי יחסית לגרוע - - -

רז נזרי: - - - אלטרנטיבות.

איתן גינזבורג: תודה.

איתן גינזבורג: תודה.

אלעזר שטרן: אני מבין, אבל האם לא יותר ראוי באלטרנטיבה להחליט עכשיו להכניס לדיון את הפרטים שהממשלה רוצה?

איתן גינזבורג: חבר הכנסת שטרן.

אלעזר שטרן: לסגור את האולמות, שזה יהיה התוכן - - -

איתן גינזבורג: חבר הכנסת שטרן, תודה רבה.

רז נזרי: בסדר, זה גם - - -

אלעזר שטרן: זה הרבה יותר נכון מלעשות חוק - - -

איתן גינזבורג: רז, אני מבקש לא לדבר יותר.

איתן גינזבורג: די.

אלעזר שטרן: זה הרבה יותר נכון מלעשות חוק - - -

איתן גינזבורג: עמאר, שאלה אחרונה ועוברים ל הצבעה.

חמד עמאר: שאלה אליך.

חמד עמאר: אנחנו מביאים חוק מאוד כבד ונותנים סמכות אדירה לממשלה עכשיו, כאשר במדינת ישראל יש חוק.

חמד עמאר: רק בשבוע שעבר או לפניו חוקקנו אותו, שמסמיך את הממשלה להוציא כל צו שהיא רוצה.

חמד עמאר: אבל היא צריכה להביא את זה לוועדת קורונה.

חמד עמאר: אם הנושא היה כל כך חשוב, אז למה בבוקר היום לא הביאו את זה לוועדת הקורונה?

חמד עמאר: התקיים דיון כמו שצריך בוועדת קורונה, ובסופו של דבר אושרו הצווים שהיא רוצה לסגור, לפתוח, מה שהיא רוצה הממשלה.

חמד עמאר: אבל למה אנחנו לא עושים את זה?

איתן גינזבורג: הוא הסביר את זה קודם.

חמד עמאר: הבעיה של הממשלה, אמרה, נופל לך בסוף שבוע, וגם יושב-ראש הוועדה כאן אמר, נופל בסוף שבוע.

חמד עמאר: למה לא מגבילים את זה רק לסוף שבוע?

חמד עמאר: והכנסת חייבת להתכנס ביום ראשון, ואם לא תתכנס, הצו יבוטל?

איתן גינזבורג: אמרת את זה כבר קודם.

אלעזר שטרן: איתן, אתה לא הקשבת לי.

אלעזר שטרן: אמרתי, תביאו היום חוק על התוכן, על ההחלטות של הממשלה של היום.

איתן גינזבורג: הבנתי.

איתן גינזבורג: זה בדיוק שאומר חמד עמאר עכשיו.

אלעזר שטרן: לא umbrella, לא umbrella.

איתן גינזבורג: אני הבנתי.

איתן גינזבורג: חמד עמאר אמר אותו דבר הרגע.

איתן גינזבורג: והיום הייתה הסכמה אצל יושב-ראש הכנסת בין כל ראשי הסיעות, שהדבר הזה יבוא, יידון ויעלה לדיון במליאה בשלוש קריאות.

איתן גינזבורג: זו הייתה הסכמה של כל ראשי הסיעות.

איתן גינזבורג: אני מבקש להעלות להצבעה.

איתן גינזבורג: מי בעד הקדמת הדיון בכל הקריאות?

איתן גינזבורג: ירים את ידו.

אלעזר שטרן: רוויזיה.

איתן גינזבורג: מי נגד?

איתן גינזבורג: בעד – 7

איתן גינזבורג: בקשת הממשלה אושרה.

קריאות: רוויזיה.

איתן גינזבורג: תתקיים רוויזיה.

איתן גינזבורג: אנחנו נודיע על מועד הרוויזיה.

איתן גינזבורג: תודה, הישיבה נעולה.